[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Eesti erakondade rahastamises on lahtine tagauks, mis vo\u0303imaldab va\u0308ikse vaevaga ja sisuliselt tuvastamatult kaasata parteidel, valimisliitudel vo\u0303i u\u0308ksikutel kandidaatidel varjatud annetusi, kirjutab ajakirjanik Holger Roonemaa."}, {"text_idx": "#000007", "text": "Tagaukse nimi on sotsiaalmeedia - eelko\u0303ige Facebook, aga ka YouTube, Instagram ja mis ko\u0303ik muu."}, {"text_idx": "#000008", "text": "Erakondade rahastamise ja\u0308relevalve komisjonil (ERJK) puudub igasugune vo\u0303imalus kontrollida, kui palju kulutavad Eesti erakonnad ja kandidaadid sotsiaalmeedia kampaaniatele raha vo\u0303i kes tegelikult tasub sotsiaalmeedia reklaamide eest. Siiani pole see neid ka eriliselt huvitanud."}, {"text_idx": "#000009", "text": "Tegemist pole sugugi vaid \u201ctaskurahaga\u201d. Eelmise aasta kohalikel valimistel kulutasid erakonnad internetireklaami peale u\u0308le poole miljoni euro. See summa sisaldab piltlikult o\u0308eldes nii Delfis kui Postimehe veebilehel ostetud reklaamipindasid, aga ka Facebookis ja YouTube\u2019is ostetud reklaami. Kui palju ta\u0308pselt kulus sotsiaalmeedia peale, ei ole teada, sest detailsemat eristamist kui \u201cinternetireklaam\u201d Eesti seadused ei no\u0303ua ja ERJK erakondadelt ei ku\u0308si, sest komisjoni huvitavad eelko\u0303ige parteide tulud, mitte kulud."}, {"text_idx": "#000010", "text": "Ainuke erand on kandidaatide omast taskust tehtud kulude aruanded, mis annavad mo\u0303ningase u\u0308levaate, kui palju iga kandidaat ise kampaaniale kulutas. Ehkki erakonna u\u0308ldkuludest on kandidaatide erakulud murdosa, leiab sealt sadu arveid, mis tasutud just Facebookile."}, {"text_idx": "#000011", "text": "Kui enamasti ja\u0308a\u0308b u\u0308he kandidaadi Facebooki eelarve suurusja\u0308rku 50 eurost paarisaja euroni, siis na\u0308iteks Keit Pentus-Rosimannus reklaamis ennast sotsiaalmeedias enam kui 7000 euro ja Jevgeni Ossninovski ligikaudu 3000 euro eest."}, {"text_idx": "#000012", "text": "Veelkord, need summad na\u0308itavad ainult, kui palju kulutavad kandidaadid isiklikust taskust. Kui palju aga lisavad erakondade keskkontorid - ko\u0303igi eelduste kohaselt kordades rohkem - ei pea parteid avaldama ja pole ka vo\u0303imalik kontrollida mujalt. See on raha, mis liigub Eestist va\u0308lja. Facebook ei tule ise ja vabatahtlikult kunagi avaldama, kes ja mis summa eest reklaame ostab."}, {"text_idx": "#000014", "text": "*kandidaat X reklaamib ennast Facebookis, aga tasumiseks kasutab kohaliku a\u0308rimehe Y krediitkaarti;"}, {"text_idx": "#000015", "text": "*erakond X to\u0308o\u0308tab va\u0308lja sotsiaalmeedia reklaamikampaania, aga laseb selle tasuda toetajatel, kes ei soovi ennast ametlikult erakonnaga siduda;"}, {"text_idx": "#000016", "text": "*mo\u0303ni hea- vo\u0303i pahatahtlik isik tellib isiklikult erakonna vo\u0303i kandidaadi toetuseks vo\u0303i antireklaamiks kampaania. Va\u0308ga vabalt vo\u0303ib see isik olla na\u0308iteks naaberriik, kellel on huvi Eesti valimisteks segadust ku\u0308lvata."}, {"text_idx": "#000017", "text": "Viimane na\u0308ide on Eesti oludes eriti huvitav, sest PPA on varasemalt otsustanud (kui Varro Vooglaiu juhitav SA Perekonna ja Traditsiooni Kaitseks saatis laiali otsepostituse soovitusega valida EKRE poliitikuid ja hoiduda valimast kooseluseadust toetanud saadikuid ja parteisid), et esiteks polnud tegemist valimisreklaamiga, vaid valijate informeerimisega ning teiseks ei olnud tegemist ka u\u0308hegi erakonna varjatud annetusega. Nii et tegemist on ta\u0308iesti seadusliku vo\u0303imalusega manipuleerida Eesti valimistega."}, {"text_idx": "#000018", "text": "Ra\u0308a\u0308kisin hiljuti samal teemal ka Facebooki inimestega, kes tegelevad just sarnaste ohtude vastu vo\u0303itlemisega ja kes muuhulgas on su\u0308vitsi sees USA presidendivalimistel Venemaa manipuleerimise uurimise, analu\u0308u\u0308simise ja su\u0308steemi muutmisega. Minu huvi oli, et Facebook suudaks suurriikidest kaugemale vaadata ja po\u0308o\u0308raks ta\u0308helepanu ka sellele, mis toimub NATO ja EL-i piiririikides, mis Venemaa mo\u0303jutusoperatsioonide vastu on kembelnud juba ammu enne seda kui USA a\u0308rkas 2017. aastal."}, {"text_idx": "#000019", "text": "Absurdselt lihtne on tellida sugugi mitte kulukas kampaania Facebookis, mis vo\u0303iks kallutada Eesti valimistulemusi ma\u0308rgatavalt. Na\u0308iteks sihtida pealinnas vo\u0303i Ida-Virumaal elavatele venekeelsetele elanikele reklaamid, mis ra\u0308a\u0308givad, kuidas Ju\u0308ri Ratase juhitav Keskerakond on venekeelse elanikkonna maha mu\u0308u\u0308nud ja selle asemel tuleks valida hoopis erakonna Y poolt. Kuna Facebook vo\u0303imaldab reklaame sihtida u\u0308lispetsiifiliselt, on vo\u0303imalik, et suur osa sellistest reklaamidest ja\u0308a\u0308ks avaliku ta\u0308helepanuta. Me lihtsalt ei tea, kes, mida ja kelle raha eest Facebookis reklaamib."}, {"text_idx": "#000020", "text": "Facebooki inimesed lubasid, et USA vahevalimisteks tullakse va\u0308lja poliitilise reklaami la\u0308bipaistvust puudutavate muudatustega, mis seeja\u0308rel laiendatakse rahvusvaheliseks. Kas see ka pa\u0308riselt juhtub, ei tea, aga seniks peaks ka Eesti ja\u0308relevalve asutused teemat to\u0303siselt vo\u0303tma ning miks mitte sotsiaalmeedia kanalitele mingitki survet avaldama."}, {"text_idx": "#000021", "text": "La\u0308tlased esimese sellise - ehkki selgelt blufitud - sammu astusid. KNAB-i, mille u\u0308ks rolle on erakondade rahastamise kontroll, juht Jekabs Straume teatas eelmisel na\u0308dalal parlamendi ees esinedes, et kui Facebook ja\u0308tkab nende pa\u0308ringute ignoreerimist, vo\u0303idakse kanal valimiste ajal mingiks ajaks La\u0308tis stepslist va\u0308lja to\u0303mmata."}, {"text_idx": "#000022", "text": "Lo\u0303petuseks nimekiri, milliseid andmeid sotsiaalmeedia kampaaniate kohta peaksid Eesti erakonnad minu hinnangul la\u0308bipaistvuse tagamiseks andma:"}, {"text_idx": "#000023", "text": "*sotsiaalmeedia reklaamikulude u\u0308levaade kanalite kaupa;"}, {"text_idx": "#000024", "text": "*sotsiaalmeedias kasutatud reklaamid koos kujundusega;"}, {"text_idx": "#000025", "text": "O\u0303iguskantsler ennustab la\u0308hestikku valimistel katkematut va\u0308lireklaami"}, {"text_idx": "#000026", "text": "Ojasalu: erakondade rahastamise ja\u0308relevalve on ummikus"}, {"text_idx": "#000030", "text": "Saksa kohus: Facebooki nn tegeliku nime no\u0303ue on ebaseaduslik"}, {"text_idx": "#000031", "text": "ERJK tegi Keskerakonnale ettekirjutuse kampaaniakulude ta\u0308psustamiseks"}, {"text_idx": "#000032", "text": "ERJK hakkab analu\u0308u\u0308sima valla- ja linnalehtede kaudu tehtud propagandat"}, {"text_idx": "#000033", "text": "Enn Tupp: pidage so\u0303da, aga mitte minu o\u0303ues"}, {"text_idx": "#000034", "text": "Marion Villemson: teatrikultuurist publiku poolt vaadatuna"}, {"text_idx": "#000035", "text": "Rein Sikk: kultuuri ha\u0308vitamist ei tohiks rahumeeli pealt vaadata"}, {"text_idx": "#000037", "text": "Kristina Reinsalu: iga (e-)ha\u0308a\u0308l loeb"}, {"text_idx": "#000039", "text": "Alar Karis: vaid eesti kirjanduse kaudu su\u0308nnib eesti vaim ja mo\u0303te"}, {"text_idx": "#000040", "text": "Kristiina Alliksaar: kuidas eit tualetis vett to\u0303mbas..."}, {"text_idx": "#000044", "text": "Inger: unistan vo\u0303imalusest Eestit Eurovisioonil esindada"}, {"text_idx": "#000046", "text": "Erakonnad lubavad pensionito\u0303usu, eakate pa\u0308evakeskuseid ja paindlikku pensionikogumist"}, {"text_idx": "#000047", "text": "Eesti ratturid pa\u0308a\u0308sesid suurest kukkumisest terve nahaga"}, {"text_idx": "#000048", "text": "ECB to\u0303stis intressima\u0308a\u0308ra 2,5 protsendile"}, {"text_idx": "#000053", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]